Յարութիւն Շանլըն ալ վրդովմունքով փոխադարձեց այդ խօսքերուն, մինչ այդ ատենապետ Պետրոս Շիրինօղլու հանդէս եկաւ պաղարիւն միջամտութիւնով մը։ Ան յայտնեց, որ հաւաքական կեանքէ ներս ուշադիր պէտք է ըլլալ երախտագիտական թերացումներու մէջ չիյնալու համար։ Շիրինօղլու աւելցուց նաեւ, որ ճիշդ չի համարեր ենթակային, այս պարագային Թորոս Ալճանի բացակայութեամբ ծաւալուած խօսակցութիւնները՝ մանաւանդ, որ ան ի վիճակի չէ պատասխանելու։ Այսպէսով փակուեցաւ այս բաժինը։